केंटर की टक्कर से साइकिल सवार की मौत
जंक्शन में सूरतगढ़ रोड पर हुआ हादसा, केस दर्ज
भास्करसंवाददाता|हनुमानगढ़
जंक्शनमें सूरतगढ़ रोड पर बुधवार दोपहर को एक केंटर से साईकिल सवार युवक की मौत हो गई। मृतक कबाड़ का काम करता था। पुलिस ने मृतक का पोस्टमार्टम कराकर शव परिजनों को सौंप दिया। इस संबंध में केंटर चालक के खिलाफ केस दर्ज किया गया है।
जानकारी के अनुसार किशन (34) पुत्र हरजीराम सिंगिकाट निवासी वार्ड दो खुंजा साइकिल पर कबाड़ खरीदने के लिए घर से निकला था। दोपहर को वह वापिस लौट रहा था तो खुंजा फाटक से करीब दो सौ मीटर दूर जेल की तरफ सूरतगढ़ रोड पर एक केंटर चालक ने लापरवाही से चलाते हुए साईकिल सवार को चपेट में ले लिया, जिससे उसकी मौके पर ही मौत हो गई। सूचना पाकर पुलिस ने मौके पर पहुंचकर शव पोस्टमार्टम के लिए जिला अस्पताल की मोर्चरी में भिजवाया। वहीं केंटर चालक लक्ष्मण पुत्र नाथूराम जाट निवासी कुडकी थाना जैतारण जिला पाली एंव खलासी गोविंद जाट पुत्र रामफूल खोथ को लोगों ने पकड़कर पुलिस के हवाले कर दिया। इसके बाद उसे जमानत पर छोड़ दिया गया। पुलिस ने इस संबंध में मृतक के चाचा सरजीत कुमार पुत्र डगरराम सिंगीकाट निवासी वार्ड दो खुंजा की सूचना पर केंटर चालक के खिलाफ केस दर्ज किया है। केंटर दूध डेयरी का होना बताया गया है।
हनुमानगढ.
bho_Deva bho_Deva awa_Deva hin_Deva hin_Deva mai_Deva